KOMISJONI TEATIS EUROOPA PARLAMENDILE, mis on esitatud Euroopa Liidu toimimise lepingu artikli 294 lõike 6 alusel ning milles käsitletakse

2018/0249 (COD)

KOMISJONI TEATIS

EUROOPA PARLAMENDILE,



mis on esitatud Euroopa Liidu toimimise lepingu artikli 294 lõike 6 alusel



ning milles käsitletakse

nõukogu seisukohta järgmise õigusakti vastuvõtmise kohta: Euroopa Parlamendi ja nõukogu määrus, millega luuakse integreeritud piirihalduse fondi osana piirihalduse ja viisade rahastamisvahend

1.Taust

Euroopa Parlamendile ja nõukogule ettepaneku edastamise kuupäev

(dokument COM(2018) 473 final – 2018/0249 COD): 12. juuni 2018 Euroopa Majandus- ja Sotsiaalkomitee arvamuse kuupäev: 17. oktoober 2018 Euroopa Parlamendi seisukoha kuupäev, esimene lugemine: 13. märts 2019 Nõukogu osalise üldise lähenemisviisi vastuvõtmise kuupäev: Nõukogu üldise lähenemisviisi vastuvõtmise kuupäev: Kolmepoolse kohtumise kuupäev, mil saavutati esialgne kokkulepe: Nõukogu seisukoha vastuvõtmise kuupäev: 7. juuni 2019 12. oktoober 2020 10. detsember 2020 14. juuni 2021

2.Komisjoni ettepaneku eesmärk

Ettepanek kuulub 2020. aasta järgse mitmeaastase finantsraamistiku paketi hulka, mille kohta tegi komisjon ettepaneku 2018. aasta mais. Ühismeetmed, mis käsitlevad isikute üle sisepiiride liikumist, piirikontrolli välispiiridel ja ühist viisapoliitikat, tagavad liidu eesmärgi – vaba liikumine vabadusel, turvalisusel ja õigusel rajaneval alal – saavutamise.

Sellega seoses tegi komisjon ettepaneku luua 2014.–2020. aasta Sisejulgeolekufondi järelfond, luues integreeritud piirihalduse fondi osana piirihalduse ja viisade instrumendi (BMVI). Integreeritud piirihalduse fondi teine osa on tollikontrolliseadmete rahastu (CCEI). Komisjon soovis tollikontrolliseadmete rahastu ettepanekuga tunnustada tolliasutuste rolli, mis neil on kõikide piiride (mere-, õhu-, maismaapiiride ja postikeskuste) kaitsmisel, hõlbustades samal ajal kaubandust ja kaitstes kodanikke ohtlike ja võltskaupade eest.

Sihtotstarbelise integreeritud piirihalduse fondi loomine näitab, et nii piirihaldus kui ka sisejulgeolek on prioriteedid, mis mõlemad väärivad sihtotstarbelisi ja sihipärasemaid liidu rahastamisvahendeid.

Probleemide haldamiseks ja sisejulgeoleku tagamiseks on tulemuslik ELi välispiiride kaitse äärmiselt oluline. See on oluline ka sisepiirikontrollita Schengeni ala toimimiseks.

Viimaste aastate jooksul on võetud mitmeid meetmeid, et lahendada pakilised probleemid ning panna paika kõik olulised elemendid, mida on vaja tugevate e-piiride tagamiseks.

BMVI toetab neid pooleliolevaid jõupingutusi ja suurendab veelgi toetust meie välispiiride kindlustamiseks, keskendudes järgmisele:

(a)liikmesriikide suurem toetamine ELi välispiiride kindlustamisel;

(b)selle tagamine, et piirihalduses kasutatavad suuremahulised IT-süsteemid on vastupidavad ja toimivad tõrgeteta nii omavahel kui ka riiklike süsteemidega;

(c)selle tagamine, et ELi ühine viisapoliitika kohaneb muutuvate julgeolekuprobleemide, rändega seotud väljakutsete ja tehnoloogia arengu pakutavate uute võimalustega.

Liikmesriikide rahalist toetamist tuleks jätkata, et nad saaksid ehitada üles ja suurendada oma suutlikkust kõnealustes valdkondades ning tõhustada koostööd, sealhulgas asjaomaste liidu ametitega. Lisaks aitab see tagada piirikaitse suurema ühtsuse, tegeledes praegu liikmesriikide vahel valitsevate erinevustega, mis tulenevad geograafilisest asukohast ning erinevustest suutlikkuses ja kasutada olevates ressurssides.

BMVI pakub suuremat paindlikkust võrreldes eelmise programmitöö perioodiga, tagades samal ajal, et rahastamine suunatakse liidu prioriteetidele ja meetmetele, millel on märkimisväärne liidu lisaväärtus. Uute probleemide ja prioriteetidega tegelemiseks loodi uued mehhanismid vahendite eraldamiseks eelarve jagatud, otsese ja kaudse täitmine raames. See hõlmab temaatilist rahastut, mis pakub programmitöö perioodil erinevaid rakendamisviise.

3.Märkused nõukogu seisukoha kohta